**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՐՏԻ 27-Ի N 375-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՆԱԽԱՐԱՐՆԵՐԻ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **N** | **ԱՌԱՋԱՐԿՈՒԹՅԱՆ ՀԵՂԻՆԱԿԸ** | **ԱՌԱՋԱՐԿՈՒԹՅԱՆ ԲՈՎԱՆԴԱԿՈՒԹՅՈՒՆԸ** | **ԿԱՏԱՐՎԱԾ ՓՈՓՈԽՈՒԹՅՈՒՆՆԵՐԸ** |
| 1. | Մշակույթի նախարար (20.09.2018թ. թիվ 01/6.1/6523-18 գրություն) | Առաջարկություններ չկան |  |
| 2. | Կրթության և գիտության նախարար (20.09.2018թ. թիվ 01/10/13469-18 գրություն) | Դիտողություններ և առաջարկություններ չկան |  |
| 3. | Տարածքային կառավարման և զարգացման նախարար (24.09.2018թ. թիվ 01/24.1/7514-18 գրություն) | Դիտողություններ և առաջարկություններ չկան |  |
| 4. | Աշխատանքի և սոցիալական հարցերի նախարար (01.10.2018թ. թիվ ՄԹ/ԺՍ-2-2/14804-18 գրություն) | 1. 2-րդ կետի 2-րդ ենթակետով նախատեսված «շահառուի աշխատանքի ընդունվելու օրվանից 6 ամիս հետո» բառերը վերանայել՝ հաշվի առնելով Կառավարության 2012թ. դեկտեմբերի 27-ի N 1691-Ն որոշման (այսուհետ՝ Որոշում) 9-րդ կետի կարգավորումը, որի համաձայն՝ որոշումը չի տարածվում հղիության և ծննդաբերության, ինչպես նաև մինչև երեք տարեկան երեխայի խնամքի համար տրամադրվող նպատակային արձակուրդում գտնվող անձանց վրա կամ այն, որ նույն կետի 1-ին ենթակետի համաձայն՝ հղիության և ծննդաբերության նպատակային արձակուրդից, մինչև երեք տարեկան երեխայի խնամքի համար տրամադրվող նպատակային արձակուրդից, պարտադիր ժամկետային զինվորական ծառայությունից վերադարձած անձանց համար սոցիալական փաթեթի գումարը փոխանցվում է աշխատանքի վերադառնալու ամսվանից: Նույն կետի 2-րդ ենթակով սահմանված կարգավորումից (մեկ մարմնից մեկ այլ մարմին տեղափոխվելու դեպքում աշխատողը սոցիալական փաթեթից կարող է օգտվել տվյալ մարմնում վեց ամսվա աշխատանքային ստաժ ունենալու հաջորդ օրվանից) հետևում է նաև, որ աշխատանքից ազատվելու և նոր աշխատավայրում աշխատանքի անցնելու պարագայում, եթե մարմնի փոփոխություն չի լինում, աշխատողի սոցիալական փաթեթից օգտվելու իրավունքը չի դադարում: | 1. Առաջարկությունը ընդունվել է մասնակի: Նախագծի հավելվածի 2-րդ կետի 2-րդ ենթակետը խմբագրվել է: |
|  |  | 2. 1-ին հավելվածի 1-ին կետը «կազմակերպությունների» բառից, նույն հավելվածի 2-րդ կետի 2-րդ ենթակետի «ա» պարբերությունը «բժշկական օգնություն իրականացնող կազմակերպությունների)» բառերից, նույն ենթակետի «բ» պարբերությունը «ծննդատներ)» բառից, «գ» պարբերությունը «բժշկական օգնություն իրականացնող» բառերից հետո լրացնել «հաստիքացուցակով նախատեսված հաստիք զբաղեցնող» բառերը՝ հաշվի առնելով Որոշման 1-ին հավելվածի 2-րդ կետի 6-րդ ենթակետի կարգավորումը: Նույնական փոփոխություն ենք առաջարկում անել նաև Նախագծի համանման կարգավորում նախատեսող մնացած կարգավորումներում: | 2. Առաջարկությունն ընդունվել է: Նախագծի 1-ին հավելվածի 2-րդ կետը խմբագրվել է: |
|  |  | 1. 1-ին հավելվածի 2-րդ կետի 2-րդ ենթակետով նախատեսված «բոլոր աշխատողներ» բառերը վերանայել՝ հաշվի առնելով այն հանգամանքը, որ Որոշման 9-րդ կետի համաձայն՝ Որոշումը չի տարածվում կես դրույքից պակաս դրույք (նորմալ աշխատաժամանակի 50 տոկոսից պակաս աշխատաժամանակ) ունեցող անձանց վրա, այսինքն՝ Որոշմամբ սահմանված սոցիալական փաթեթի շահառուների իրավունք ձեռք բերելու համար վերջիններս պետք է Որոշմամբ սահմանված հաստատություններում ունենան կես դրույքից ավել դրույք (նորմալ աշխատաժամանակի 50 տոկոսից ավել աշխատաժամանակ): Առաջարկում ենք նաև հաշվի առնել Որոշման 1-ին հավելվածի 17-րդ կետով համատեղությամբ աշխատողների սոցիալական փաթեթից օգտվելու համար սահմանված առանձնահատկությունները: | 3. Առաջարկությունն ընդունվել է: Նախագծի 1-ին հավելվածի 2-րդ կետը խմբագրվել է: |
|  |  | 4. Նախագծի ողջ տեքստում «(2019 թվականի ապրիլի 1-ից միայն նույնականացման քարտ)» բառերը փոխարինել «(2018 թվականի սեպտեմբերի 1-ից, իսկ փախստականի կարգավիճակ ունեցող անձանց համար՝ 2019 թվականի փետրվարի 1-ից միայն նույնականացման քարտ (չի տարածվում օտարերկրյա քաղաքացիների վրա)» բառերով՝ հաշվի առնելով Որոշման 4.7-րդ, 4.8-րդ կետերի պահանջները: | 4. Առաջարկությունն ընդունվել է: Նախագծի 1-ին հավելվածի 30-րդ, 31-րդ կետերը և 3-րդ հավելվածի 8.1. կետը խմբագրվել են: |
|  |  | 5. 3-րդ հավելվածի օրինակելի ձևի 14.1-ին կետի «անհաղթահարելի ուժի» բառերից առաջ լրացնել «օրենքով սահմանված» բառերը, իսկ «Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը։» բառերը հանել՝ հաշվի առնելով այն, որ որևէ նորմատիվ իրավական ատկով սահմանված չէ, թե որ իրավիճակներն են համարվում անհաղթահարելի ուժ, և հիմնավորված չէ նաև այն, որ նշված իրավիճակները հանդիսանում են անհաղթահարելի ուժ: Նշենք նաև, որ անհաղթահարելի ուժի հետ կապված որոշակի կարգավորումներ սահմանված են Քաղաքացիական օրենսգրքով՝ ինչով էլ պայմանավորված է «օրենքով սահմանված» բառերի լրացումը: | 5. Առաջարկությունը ընդունվել է մասնակի, Նախագծի 3-րդ հավելվածի օրինակելի ձևի 14.1-ին կետը խմբագրվել է:  «Երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը։» բառերը չեն հանվել, հաշվի առնելով, որ օրինակելի պայմանագրով հստակեցվել են նույն պայմանագրի շրջանակներում անհաղթահարելի ուժի իրավիճակները: |
|  |  | 6. 3-րդ հավելվածի օրինակելի ձևի 2-րդ հավելվածի ապահովագրված անձանց ցուցակում «Անձնագիր կամ նույնականացման քարտ» բառերը փոխարինել «Անձը հաստատող փաստաթուղթ» բառերով: | 6. Առաջարկությունն ընդունվել է: Նախագծի 3-րդ հավելվածի օրինակելի ձևի 2-րդ հավելվածը խմբագրվել է: |
|  |  | 7. 4-րդ հավելվածի 1-ին կետի 1-ին ենթակետի «օրենքի 2-րդ հոդվածի 1-ին մասով սահմանված մարմինների` բացառությամբ նույն հոդվածի 1-ին մասի 8-րդ և 14-րդ ենթակետերի (բացառությամբ Երևանի քաղաքապետարանի)» բառերը փոխարինել «օրենքով սահմանված հանրային իշխանության մարմինների (բացառությամբ Կենտրոնական բանկի և Երևանի քաղաքապետարանի)» բառերով՝ հաշվի առնելով, որ 2018թ. մարտի 23-ին ընդունվել է «Հանրային ծառայության մասին» նոր օրենք, իսկ 2011թ. մայիսի 26-ին ընդունված «Հանրային ծառայության մասին» օրենքը մասնակի ուժը կորցրած է ճանաչվել 2018թ. ապրիլի 9-ից: | 7. Առաջարկությունն ընդունվել է: |
| 5. | Ֆինանսների նախարար (10.10.2018թ. թիվ 01/9-1/18438-18 գրություն) | 1. Առաջարկում ենք ծրագրի շրջանակներում բժշկական օգնություն և սպասարկում ստանալու իրավունք ունեցող շահառուների ցանկում ներառել նաև «Հանրային ծառայության մասին» ՀՀ օրենքի իմաստով բարձրաստիճան պաշտոնատար հետևյալ անձանց՝  ինքնավար և անկախ պետական մարմինների ղեկավարներ, նրանց տեղակալներ և անդամներ,  նախարարներ և նրանց տեղակալներ,  կառավարությանը ենթակա մարմինների ղեկավարներ, նրանց տեղակալներ,  վարչապետին ենթակա մարմինների ղեկավարներ, նրանց տեղակալներ: | 1. Առաջարկությունը չի ընդունվել:  Սույն նախագծի շրջանակներում նշված պաշտոնատար անձանց ներառելով վերջիններչս չեն հանդիսանում սոցիալական փաթեթի շահառուներ և չենօգտվում  փաթեթում ներառված բոլոր ծառայություններից:  Առաջարկում ենք նշված պաշտոնատար անձանց սոցիալական փաթեթի շահառուների ցանկում ընդգրկելու և սոցիալական լիարժեք փաթեթի տրամադրման համար վերջիններիս կառավարության 2012 թվականի դեկտեմբերի 27-ի N 1691-Ն որոշման մեջ ներառելու հարցը քննարկել լիազոր մարմնի` աշխատանքի և սոցիալական հարցերի նախարարության հետ: |
|  |  | 2. Նախագծով ուժը կորցրած են ճանաչվում նաև Որոշման 1-ին հավելվածի 11-րդ և 12-րդ կետերը, որոնցով ներկայումս իրականացվում է ապահովագրական ընկերությունների միջև շահառուների բաշխման հետագա ճշգրտումը՝ հաշվի առնելով ընկերության դեմ բողոքների վերաբերյալ ֆինանսական համակարգի հաշտարարի կողմից կայացված որոշումների և ապահովագրական հատուցումների ցուցանիշները: Շահառուների բաշխման նման մեխանիզմը թույլ էր տալիս հիմնվել ոչ միայն ընկերությունների ֆինանսական և գործառնական կարողությունների, այլև փաստացի մատուցված ծառայությունների որակական ցուցանիշների վրա, ուստի վերոնշյալ կետերն ուժը կորցրած ճանաչելը համարում ենք ոչ նպատակահարմար: | 2. Առաջարկությունը ընդունվել է: Նախագծի 1-ին հավելվածը լրացվել է 22-րդ և 23-րդ կետերով: |
|  |  | 3. Միաժամանակ գտնում ենք, որ առողջապահական փաթեթի շրջանակներում բժշկական օգնություն և սպասարկում ստանալու համար սոցիալական փաթեթի շահառուներին հետագայում պետք է ընձեռնվի ապահովագրական ընկերությունն ազատ ընտրելու իրավունք: Ուստի Նախագծում անհրաժեշտ է նախատեսել համապատասխան դրույթ՝ այդ իրավունքի ծագման սկիզբ սահմանելով, օրինակ 2020թ. հունվարի 1-ը: | 3. Առաջարկությունը չի ընդունվել, հաշվի առնելով, որ կառավարության 2017 թվականի հուլիսի 27-ի N 915-Ն որոշման 5-րդ կետով նշված հարցը կարգավորող դրույթ արդեն իսկ ամրագրված է, ըստ որի «2021 թվականի հունվարի 1-ից առողջապահական փաթեթի շրջանակներում բժշկական օգնություն և սպասարկում ստանալու համար սոցիալական փաթեթի շահառուների կողմից ծառայությունը մատուցող ապահովագրական ընկերությունն ընտրվում է ազատ սկզբունքով:» |
|  |  | 4. Առաջարկում ենք հանել Նախագծի 2-րդ հավելվածի 10-րդ կետը, քանի որ դրանով սահմանափակվում է շահառուի կողմից կանխարգելիչ բժշկական քննություն անցկացնող կազմակերպության ընտրության իրավունքը: Կարծում ենք, բժշկական հաստատության ընտրությունը պետք է հիմնված լինի ոչ թե աշխարհագրական տեղադրության, այլ ծրագրի շրջանակներում նախատեսվող ծառայություններ մատուցելու կարողությունների և դրանց որակի վրա: | Առաջարկությունը չի ընդունվել:  Հանրապետության բոլոր քաղաքային բնակավայրերում շահառուների կողմից կանխարգելիչ բժշկական քննություն կարող են անցնել այն կազմակերպության կողմից, որում տվյալ շահառուն ազատ ընտրության սկզբունքով ընտրել է իրեն ԱԱՊ ծառայություններ մատուցող (այդ թվում է կանխարգելիչ բժշկական քննություն իրականացնող) բժշկի:  Քանի որ գյուղական բնակավայրերի կազմակերպություններում բացակայում է կանխարգելիչ բժշկական քննության փաթեթում ընդգրկված բոլոր ծառայությունների իրականացման հնարավորությունը, ուստի առաջարկվել է, որպեսզի գյուղական բնակավայրերում բնակվող շահառուների կանխարգելիչ բժշկական քննությունն իրականացվի տվյալ գյուղական բնակավայրը սպասարկող տարածաշրջանային ամբուլատոր-պոլիկլինիկական կազմակերպության կողմից:  Առանձին դեպքերում, երբ գյուղական բնակավայրը տեղակայված է իր տարածաշրջանային ամբուլատոր-պոլիկլինիկական կազմակերպությունից ավելի հեռու, քան այլ տարածաշրջանի ամբուլատոր-պոլիկլինիկական կազմակերպությունը: Սույն կարգավորմամբ շահառուին հնարավորություն է ընձեռնվում քննությունն անցնել առավել մոտ կազմակերպությունում (օրինակ` Երևանի սահմանամերձ Գեղանիստ և Արգավանդ գյուղական բնակավայրերը գտնվում են Մասիսի ԲԿ-ի սպասարկման տարածքում, այս կարգավորումով շահառուին հնարավորություն է տրվում Երևան քաղաքի մոտակա ԲԿ-ում անցնել կանխարգելիչ քննություն):  Նշված կարգավորումը նպատակ ունի կանխարգելիչ բժշկական քննության հետևանքով հայտնաբերված հիվանդությունների շարունակական հսկողության ապահումը կազմակերպել և իրականացնել շահառուի ընտրած ԱԱՊ բժշկի կողմից: |
|  |  | 5. Առաջարկում ենք Նախագծի հավելվածի 1-ին կետի 1-ին ենթակետում նշված «ինչպես նաև պետության կողմից երաշխավորված անվճար և արտոնյալ պայմաններով առողջության առաջնային պահպանման և նեղ մասնագիտական ծառայություններ իրականացնող կազմակերպությունների աշխատողների» բառերը փոխարինել «ինչպես նաև պետության կողմից երաշխավորված անվճար և արտոնյալ պայմաններով առողջության առաջնային պահպանման և նեղ մասնագիտական ծառայություններ իրականացնող կազմակերպությունների հաստիքացուցակով նախատեսված հաստիք զբաղեցնող անձանց» բառերով՝ դրանից բխող համապատասխան փոփոխություններ կատարելով Նախագծի փաթեթում: | 5. Առաջարկությունն ընդունվել է: Նախագծի 1-ին հավելվածի 2-րդ կետը խմբագրվել է: |
| 6. | Կենտրոնական բանկի նախագահ (15.10.2018թ. թիվ 16.3-07/000434-18 գրություն) | 1. Նախագծով ներկայացված է ավելի քիչ բժշկական ծառայություններ պարունակող ապահովագրական փաթեթ, քան պետական ծառայողներին տրամադրվող ապահովագրական փաթեթն է (Նախագծով բուժաշխատողների փաթեթում ներառված չէ կանխարգելիչ հետազոտությունների իրականացումը): Առողջության պարտադիր ապահովագրության ներդրման հեռանկարի առկայության պայմաններում նպատակահարմար չէ ունենալ տարբեր ծառայություններ ներառող փաթեթներ, քանի որ նման մոտեցումը խաթարում է բնակչության համար միասնական ապահովագրական փաթեթով առողջության պարտադիր ապահովագրության գաղափարի իրականացումը, որն ավելի մանրամասն ներկայացված է վերևում: | * + - 1. Առողջապահության նախարարությունը նպատակահարմար չի համարում առողջապահական կազմակերպությունների աշխատակիցներին սոցիալական փաթեթի շրջանակներում տրամադրել պարտադիր կանխարգելիչ քննության ծառայությունները, քանի որ աշխատանքի բնույթից ելնելով շահառուները ամբուլատոր-պոլիկլինիկական օղակում պարբերաբար անցնում են կանխարգելիչ բժշկական քննություններ և հետազոտություններ: |
|  |  | 1. Միայն 1 տարվա վնասաբերության ցուցանիշի հիման վրա սակագնի վերանայումը (նոր խմբի ավելացմամբ ըստ էության տեղի է ունեցել գնի նվազեցում) խնդրահարույց է, քանի որ.  * փաթեթում ներառված են հիվանդանոցային բուժում պահանջող դեպքեր, սովորաբար մեծ հատուցումներով, ինչը նշանակում է, որ դիմելիության աճի պարագայում վնասաբերությունը կարող է էականորեն աճել: * հաշվի չի առնվում փոխկապակցվածության փաստը, օրինակ՝ մեկ դեպքով (հրդեհ, պայթյուն և այլն) հիմնարկի աշխատակիցներին հասցված ամբողջական վնաս, քանի որ նման դեպքերը մեկ տարվա վնասաբերության ցուցանիշներում չեն կարող արտացոլվել՝ ցածր հաճախականություն ունենալով պայմանավորված: * ավելանում է նոր խումբ, որն ունի որոշակի առանձնահատկություն զեղծարարության ռիսկերի ավելացման առումով, քանի որ եռակողմ սխեմայում ապահովագրված անձ (բուժաշխատող) և բուժհաստատություն կողմերը ներկայացնելու են նույն շահերը: | 2. Նշված խնդիրների և ապահովագրական ընկերության վնասաբերության ազդեցությունը մեղմելու նպատակով Նախագծի 1-ին հավելվածի 3-րդ կետի 1-ին ենթակետով նախատեսվել է վնասաբերության կարգավորման դրույթներ: |
|  |  | 1. Նոր խմբի ռիսկայնության և դրա ներառման անհրաժեշտության ակտուարական հիմնավորումներ ներկայացված չեն: | 3. Անհրաժեշտության դեպքում կարող են ներկայացվել ակտուարական հիմնավորումներ: |
|  |  | 1. Ապահովագրական ընկերությունների համար ավելանում են ռիսկեր նաև Նախագծով առաջարկվող փոխհատուցման մեխանիզմի հետ կապված, քանի որ ընկերություններին տրամադրվող փոխհատուցման ժամկետները կարող են երկարաձգվել: | 4. Առաջարկությունն ընդունվել է:  Շահառուների առողջության ապահովագրության պայմանագրի 3-րդ հավելվածով հաստատված ժամանակացույցով վճարման ենթակա ապահովագրավճարի մասնաբաժինների վերջնաժամկետներ են նախատեսվել յուրաքանչյուր ամսվա համար մինչև հաջորդ ամսվա 25-ը: |
|  |  | 1. Վնասաբերության մակարդակի 100 տոկոսից ավել լինելու դեպքում հաջորդ տարվա ապահովագրավճարի սահմանման ընթացքում վնասաբերության հաշվարկման ցուցանիշ-ներում ապահովագրական հատուցումների մեծության մեջ ներառվում են նաև փաստացի վնասաբերության և 100 տոկոս (այն դեպքում, երբ վնասաբերության ուղենշային մակարդակը սահմանված է 90 տոկոս) վնասաբերության դրական տարբերության բացարձակ գումարը: Այս դրույթը նույնպես կարող է հանգեցնել համակարգում ֆինանսական կայունության խնդիրների առաջացման, քանի որ այս դեպքում հաշվի չեն առնվելու ընկերությունների կողմից իրականացվող գործառնական ծախսերը, և ընկերությունները կրելու են փաստացի վնաս: | 5. Առաջարկությունն ընդունվել է:  Նախագծի 3-րդ կետի 1-ին ենթակետի բ պարբերությունը խմբագրվել է: |
|  |  | 1. Հստակ չեն Նախագծի իրականացման իրավական հիմքերը, մասնավորապես՝ բուժաշխատողների ապահովագրության գծով պետության կողմից իրականացվող հատկացումների առնչությամբ: Ուստի՝ հիմք ընդունելով վերոնշյալ խնդիրների առկայությունը, ինչպես նաև այն հանգամանքը, որ ՀՀ-ում առողջության պարտադիր ապահովագրության հայեցակարգի մշակումը ներառված է ՀՀ կառավարության 2018թ. գործունեության միջոցառումների ծրագրում, առաջարկում ենք ներկայացված Նախագծի քննարկմանն անդրադառնալ առողջության պարտադիր ապահովագրության համակարգի ներդրման ուղղությամբ հետագայում իրականացվող աշխատանքների շրջանակում: | 6. Ներկայումս, կառավարության 2012 թվականի դեկտեմբերի 27-ի N 1691-Ն որոշման համաձայն սոցիալական փաթեթի շահառուներ են հանդիսանում պետական մարնինների, կրթության, մշակույթի, սոցիալական պաշտպանութ-յան և գիտության ոլորտների բազմաթիվ կազմակերպությունների աշխատողներ (օր.` գրադարաններ, թանգարաններ, մշակույթի կենտրոններ, համերգային կազմակերպություններ, «Հայաստանի ազգային արխիվ», «Մշակութային արժեքների փորձագիտական կենտրոն»,  «Փաստավավերագրական ֆիլմերի «Հայկ» կինոստուդիա», «Պատմամշակու-թային ժառանգության գիտահետազո-տական կենտրոն» ՊՈԱԿ-ներ և այլն), իսկ առողջապահական կազմակերպութ-յունների աշխատողները չեն օգտվում որևէ սոցիալական աջակցությունից, որն էլ անհավասարության և բազմաթիվ դժգոհությունների ալիք է բարձրացրել, հատկապես հաշվի առնելով ոլորտի կարևորությունը, բուժաշխատողների կատարած աշխատանքի բնույթն ու ծավալը:  Ուստի, անհրաժեշտություն է առաջացել լրամշակել որոշումը` հիմք ընդունելով «Նորմատիվ իրավական ակտերի մասին» օրենքի 33-րդ հոդվածը` որոշման մեջ կատարելով համապատասխան փոփոխություններ և լրացումներ: |
| 7. | Արդարադատության նախարար (16.11.2018թ. թիվ 01/14/627950-18 գրություն) | 1. Որոշման նախագծի (այսուհետ՝ նախագիծ) 1-ին կետի 1-ին ենթակետով հաստատվող հավելվածի 3-րդ կետի 1-ին ենթակետում «ընդունումից» բառն անհրաժեշտ է փոխարինել «ուժի մեջ մտնելուց» բառերով՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի պահանջները: | 1. Առաջարկությունն ընդունվել է, որոշման նախագծի 1-ին կետի 1-ին ենթակետով հաստատվող հավելվածի 3-րդ կետի 1-ին ենթակետը խմբագրվել է: |
|  |  | 2. Նախագծի 1-ին կետի 1-ին ենթակետով հաստատվող հավելվածի 4-րդ կետի 1-ին ենթակետում «կառավարման» բառից հետո անհրաժեշտ է լրացնել «համակարգի» բառը՝ նկատի ունենալով «Պետական կառավարման համակարգի մարմինների մասին» Հայաստանի Հանրապետության օրենքի դրույթները: | 2. Առաջարկությունն ընդունվել է, որոշման նախագծի 1-ին կետի 1-ին ենթակետով հաստատվող հավելվածի 4-րդ կետի 1-ին ենթակետը խմբագրվել է: |
|  |  | 3. Նախագծի 1-ին կետի 1-ին ենթակետով հաստատվող հավելվածի 14-րդ կետում անհրաժեշտ է հստակեցնել համագործակցության պայմանագրի օրինակելի ձևի նախարարի հետ համաձայնեցման ընթացակարգը, մասնավորապես՝ հիշյալ օրինակելի ձևի մերժման կամ հաստատման պայմանները: | 3. Առաջարկությունն ընդունվել է, կետը խմբագրվել է, որում ամրագրվել են համագործակցության պայմանագրի օրինակելի ձևի նախարարի հետ համաձայնեցման ներկայացման ժամկետները, մերժման պայմանները, համաձայնեցման գործընթացի իրականացման ժամկետները: |
|  |  | 4. N2 հավելվածի 10-րդ կետում «2006 թվականի» բառերից հետո անհրաժեշտ է լրացնել «մարտի 30-ի» բառերը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 6-րդ մասի պահանջները, իսկ 11-րդ կետում «2012 թվականի» բառերից առաջ անհրաժեշտ է լրացնել «ՀՀ կառավարութան» բառերը: | 4. Առաջարկությունն ընդունվել է, որոշման նախագծի 1-ին կետի 1-ին ենթակետով հաստատվող հավելվածի 4-րդ կետի 1-ին ենթակետը խմբագրվել է: |
|  |  | 5. N3 հավելվածի 7.6-րդ ենթակետի զ. պարբերությունում «2014 թվականի» բառերից հետո անհրաժեշտ է լրացնել «մարտի 27» բառերը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 6-րդ մասի պահանջները: | 5. Առաջարկությունն ընդունվել է, N3 հավելվածի 7.6-րդ ենթակետի զ. Պարբերությունը խմբագրվել է: |